CELEX: C2004/179/06
Language: sl
Date: 2004-07-10 00:00:00
Title: Zadeva C-189/04: Tožba Helenske republike proti Komisiji Evropskih skupnosti, vložena dne 22. aprila 2004

10.7.2004   
            
            
               SL
            
            
               Uradni list Evropske unije
            
            
               C 179/3
            
         Tožba Helenske republike proti Komisiji Evropskih skupnosti, vložena dne 22. aprila 2004
   (Zadeva C-189/04)
   (2004/C 179/06)
   Helenska republika, ki jo zastopata Panagiotis Mylonopoulos, pravni svetovalec na oddelku za pravo Skupnosti pravne službe Ministrstva za zunanje zadeve in Vasileios Kyriazopoulos, namestnik v pravni službi države, z naslovom za vročanje na grški ambasadi v Luksemburgu, 27, rue Marie Adélaïde je dne 22. aprila 2004 na Sodišče Evropskih skupnosti vložila tožbo proti Komisiji Evropskih skupnosti.
   Helenska republika Sodišču predlaga, da:
   
               —
            
            
               razglasi za nično odločbo Komisije o pobotu zneska v višini 565.656,80 EUR (udeležba Ministrstva za zunanje zadeve v projektu ustanovitve skupnega diplomatskega predstavništva držav članic Evropske unije v Abuja, Nigerija) od skupnega zneska 1.653.298,54 EUR za operativni regionalni program celinske Grčije;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene navedbe
   Helenska republika navaja, da Komisija ni upoštevala dejstva, da grška stran ni ratificirala dodatnega memoranduma o soglasju, kar pomeni umik Helenske republike iz projekta Abuja II.
   Tožena stranka prav tako ni v zadostni meri upoštevala vsebine obveznosti Helenske republike, ki izvirajo iz njene udeležbe v projektu Abuja I.
   V tem oziru Helenska republika navaja, da je Komisija kršila postopke vplačila in kritje, obračun ter ugotovitev terjatve kakor tudi vplačilo s pobotom.
   Ob upoštevanju navedenega Helenska republika navaja, da je Komisija s tem, ko je sprejela odločbo o pobotu v breme Helenski republiki kršila materialnopravne določbe, zlasti Uredbo št. 2342/02 in člen 15 prvotnega memoranduma.